SET ปิดกระฉูด 19 จุด รับกลุ่มพลังงานหนุน-วัคซีน “โควิด-19” คืบ แนะจับตาบจ.ประกาศงบ
SET ปิดกระฉูด 19 จุด รับกลุ่มพลังงานหนุน-วัคซีน "โควิด-19" คืบ แนะจับตาบจ.ประกาศงบ โดยดัชนีปิดตลาดวันนี้ ที่ระดับ 1,377.00 จุด บวก 18.71 จุด หรือ 1.38% มูลค่าการซื้อขาย 6.42 หมื่นล้านบาท
21 ก.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,377.00 จุด บวก 18.71 จุด หรือ 1.38% มูลค่าการซื้อขาย 6.42 หมื่นล้านบาท
10 หุ้นดันดัชนีวันนี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้ในทิศทางเดียวกับตลาดต่างประเทศ โดยตลาดหุ้นในภูมิภาคเอเชีย, ตลาดในยุโรปที่เทรดบ่ายนี้ และดาวโจนส์ฟิวเจอร์ส ต่างปรับตัวขึ้นกันทั่วหน้า ขานรับความคืบหน้าวัคซีนต้านไวรัสโควิด-19 และสหภาพยุโรป (EU) ได้บรรลุข้อตกลงในการจัดตั้งกองทุนฟื้นฟูวงเงิน 7.5 แสนล้านยูโร เพื่อช่วยเยียวยาเศรษฐกิจ EU จากผลกระทบของการแพร่ระบาดของโรคโควิด-19
นอกจากนี้ ราคาน้ำมันก็ได้ปรับตัวสูงขึ้น เช่นเดียวกับสเปรดปิโตรเคมีที่ล่าสุดก็ปรับตัวขึ้นดี ส่งผลให้หุ้นในกลุ่มพลังงาน และกลุ่มปิโตรเคมี ต่างปรับตัวขึ้นกัน ทำให้มาช่วยหนุนดัชนีฯสามารถผ่านแนวต้านสำคัญที่ 1,370 จุด ขึ้นไปได้ ซึ่งก็แสดงให้เห็นถึงสิ้นสุดการปรับฐาน ผลักดันให้มีแรงซื้อเข้ามาหนุนดัชนีฯให้พุ่งขึ้นได้
อย่างไรก็ดี ยังต้องติดตามการปรับคณะรัฐมนตรี (ครม.) ต่อไป และติดตามการทยอยประกาศผลประกอบการของบริษัทจดทะเบียนด้วย รวมไปถึงติดตามทิศทางเงินบาท ซึ่งถ้าสถานการณ์โลกดีขึ้นก็ต้องจับตาเงินบาทจะเป็นอย่างไร เพราะถ้าเงินบาทยังอ่อนค่าอยู่ก็จะกดดันตลาดฯ แต่เงินบาทจะมีบทบาทน้อยลงถ้ามีประเด็นอื่นที่มีน้ำหนักเข้ามา
สำหรับแนวโน้มการลงทุนในวันพรุ่งนี้ นายมงคล กล่าวว่า ตลาดฯยังมีโอกาสที่จะปรับตัวขึ้นไปได้ต่อ พร้อมให้กรอบการแกว่งไว้ที่ 1,370-1,390 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
MINT   มูลค่าการซื้อขาย  2,941.73 ล้านบาท  ปิดที่  20.30 บาท  เพิ่มขึ้น  1.60 บาท
BAM    มูลค่าการซื้อขาย  2,735.89 ล้านบาท  ปิดที่  25.25 บาท  เพิ่มขึ้น  0.55 บาท
PTT    มูลค่าการซื้อขาย  2,606.17 ล้านบาท  ปิดที่  40.25 บาท  เพิ่มขึ้น  1.75 บาท
PTTGC  มูลค่าการซื้อขาย  2,285.06 ล้านบาท  ปิดที่  50.50 บาท  เพิ่มขึ้น  2.75 บาท
PTTEP  มูลค่าการซื้อขาย  1,876.44 ล้านบาท  ปิดที่  96.50 บาท  เพิ่มขึ้น  2.75 บาท
 
ตลาดหุ้นเอเชีย
